Tour de France

D **Tour de France** [], uf Französich au *Grande Boucle* [] („Grossi Schleife“) oder eifach *Le Tour* [], isch s berüehmtiste und für d Fahrer bedütendste Velorennen uf der Wält. Sit 1903 wird d Tour jedes Johr – mit Usnahm vo der Zit vom Erste (usgfalle 1915–1918) und vom Zweite Wältchrieg (usgfalle 1940–1946) – währed drei Wuche im Juli usdrait. D Streckefüehrig quer dur Frankriich und s nooche Usland wird jedes Johr gänderet. S Renne wird vo der Amaury Sport Organisation (ASO) veraastaltet. D Tour gältet noch der Fuessball-Wältmeisterschaft und de Olympische Spiil as s drittgrösste Sportereignis uf der Wält.

D Tour de France vo de Fraue – *La Grande Boucle Féminine Internationale* – isch vo 1984 bis 2009 usdrait worde. D Lengi und d Bedütig si im Vergliich zur Tour vo de Manne marginal gsi.

## D Klassemänt
Bi dr Tour de France git s e baar Klassemänt, wo die jewiilige Füehrer von ene e bsunders farbigs Liibli aahai. Die Liibli wärdene in ere Zeremonii aagleit im Augeblick, wo d Klassemäntblatzierige berächnet si. Wenn e Fahrer bi zwei Klassemänt füehrt, het er s wichdigere Liibli aa, und s andere Liibli bechunnt dr Zweiti im Klassemänt. Dr Eddy Merckx isch 1969 dr einzig Fahrer gsi, wo je die wichdigste drei Liibli, s gääle, s grüene und s Punktliibli bi dr gliiche Tour in Paris aaghaa het.

## Glossar

* *arrière de la course* – S Ändi vom Fahrerfäld
* *baroudeur* – „alte Haudäge“, Bezeichnig für e Fahrer, wo die ganz Ziit agrifft und brobiert uszrisse
* *caravane publicitaire* – Wärbigskarawane, wo vor de Fahrer fahrt
* *chapeau* – „Huet ab“, en Ehrebezüügig für d Champion bzw. für e grossi, bsundrigi Leistig vom ene Fahrer
* *contre-la-montre* – „gege d Uhr“, Zitfahre
* *finisseur* – e Fahrer, wo sich uf de letzte Kilometer vom Hauptfäld absetzt und dr Siig vor em vefolgende Peloton cha rette
* *flamme rouge* – „roti Flamme“, s Kennzeiche für en Afang vom letzte Kilometer (lueg dr Helge näbedra), es isch 1906 iigefüehrt worde.
* *grande boucle* – „grossi Schleife“ (dur Frankriich), e Bezeichnig für d *Tour de France*
* *grimpeur* – „Chlätterer“, Bärgfahrer
* *hors catégorie* – in dr Bärgwärtig die schwersti („usserordentligi“) Kategorii
* *lanterne rouge* – dr Letzt im Gsamtklassemänt
* *maillot à pois* – s Punktliibli vom beste Bärgfahrer (Bärgwärtig)
* *maillot blanc* – s wiisse Liibli für dr best Jungprofi (bis 25 Johr alt)
* *maillot jaune* – s gäle Liibli vom Erste im Gsamtklassemänt
* *maillot vert* – s grüene Liibli vom Erste im Punktklassemänt (Sprinterwärtig)
* *pavés* – Chopfsteipflaster, wo bsundrigs in Nordfrankriich und in Belgie verbreitet isch und wo de Fahrer nid wenig Angst macht
* *peloton* – s Hauptfäld vo de Fahrer
* *peloton groupé* – dr Zsämmeschluss vom Hauptfäld noch der Verfolgig vo Usriisser oder noch em Ufhole vo verschiidnige Gruppe noch Tempoverschärfige
* *poursuivant* – „Verfolger“, Einzelfahrer oder Gruppe hinder em bzw. de Füehrende
* *prologue* – e (chürzers) Einzelzitfahre am Afang vo der Rundfahrt; si Zwäck isch vor allem d Fahrer vorzstelle
* *radio tour* – der offizielli Tourfunk uf 150,575&nbsp;MHz
* *rouleur* – e Fahrer, wo uf flache Streckenen e hochs Tempo gliichmässig cha durehalte, bsonders bi Usriissversüech. Meistens au e guete Zitfahrer.
* *tête de la course* – „Chopf vom Fäld“, d Spitzegruppe oder dr Spitzefahrer
* *tour d'honneur* – „Ehretour“, die letzti Etappe, wo uf dr Avenue des Champs-Élysées ändet, und wo der Träger vom gäle Liibli traditionell nüme agriffe wird
* *voiture balai* – au „Bäsewage“, e grosses Auti (meistens e Chliibus), wo in der Früehgschicht vom Velosport Fahrer „ufgsammlet“ het, wo nüm mitcho si. Hüt müesse Fahrer, wo s Renne ufgee, ihri Startnummere bim ene verantwortlige Kommissär abgee, wo am Ändi vom Fäld im ene offizielle Begleitauti mitfahrt.

## Siigerlischt

## Lueg au
* D Tour de France 2010
* D Tour de France 2011
* D Tour de France 2012

### Film
* *[[Höllentour]]*: Dokumentarfilm vom Pepe Danquart, wo der Erik Zabel und dr Rolf Aldag bi der Tour de France 2003 begleitet het.

* *[[OVERCOMING]]*: Dokumentarfilm vom Tómas Gislason, wo s Team CSC bi der Tour de France 2004 begleitet het.

* *[[100 Jahre Tour de France]]*: Dokumentarfilm vom Andreas Wilde.

## Litratur
* *100 Jahre Tour de France 1903–2003*. Delius Klasing, Bielefeld 2003. ISBN 3-89595-189-7 (Kürzti dütschi Übersetzig von ere dreibändige Dokumentation us em Archiv vo der französische Sportzitig L’Équipe, mit Zsämmefassige, Statistike, Foti und Originalbricht vo de einzelne Tour-Johr bis 2002)
* Roland Barthes: *Die Tour de France als Epos*. in: Gunter Gebauer / Gerd Hortleder (Hrsg.): *Sport – Eros – Tod*. Suhrkamp, Frankfurt am Main 1986 (Edition Suhrkamp 1335). ISBN 3-518-11335-6 (Original uf Französisch: *Le Tour de France comme épopée*. In: *Mythologies*. Éditions du Seuil, Paris 1957, pp. 110–121) (Philosophischi Analyse vo der Tour als archaisch-heroischs Ereignis)
* Kristian Bauer: *Roadbook Tour de France*. Bruckmann, München 2006. ISBN 3-7654-4477-4 (D Bärgstreckene vo der Tour zum Nochfahre für Velofahrer)
* Hans Blickensdörfer: *Tour de France. Mythos und Geschichte eines Radrennens*. Sigloch Edition, Künzelsau 1997. ISBN 3-89393-160-0 (Schilderung der Tour de France aus der Sicht des Doyens der deutschen (Rad-)Sportberichterstattung, bis 1997)
* Markus Bühler: *Tour de France – Auf den Spuren eines Mythos*. AS Verlag, Züri 1999. ISBN 3-905111-43-8
* Holger Ihle / Wilfried Scharf: ''Männer, Mythen, Medien – «Tour de France»-Berichterstattung in Deutschland'', in: Studies in Communication Sciences. Journal of the Swiss Association of Communication and Media Research Vol. 7, N. 1, 2007, S. 203-229.
* Holger Ihle: *Die Tour de France in den deutschen Medien. Strukturen, Themen und Beispiele der Berichterstattung in Fernsehen und Presse*. VDM Verlag Dr. Müller, Saarbrücke 2008. ISBN 3-8364-7779-3
* Ralf Schröder, Hubert Dahlkamp: *Nicht alle Helden tragen Gelb. Die Geschichte der Tour de France*. Die Werkstatt, Göttinge 2003. ISBN 3-89533-406-5 (d Gschicht vo der Tour)
* Christopher S. Thompson: *The Tour de France. A cultural history*. University of California Press, Berkeley 2006. ISBN 978-0-520-24760-4
* Les Woodland: *Halbgötter in Gelb. Das Lesebuch zur Tour de France*. covadonga, Bielefeld 2003. ISBN 3-936973-00-8 (e Lesibuech vom ene britische Journalist)

## Weblingg

* Die offizielli Websiite vo der Tour de France (frz., engl., span. und dt.)
* Siite vo der ARD zur Tour de France
* Alli Date vo de einzelne Rundfahrte (frz.)
* E baar historischi Bricht mit Bilder (dt.)

## Fuessnote